
Grozījumi Ministru kabineta 2023. gada 15. augusta noteikumos Nr. 463 "Programmas "Iespējkapitāla ieguldījumi" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 14. punktu un Attīstības finanšu institūcijas likuma 12. panta ceturto daļu
· Izdarīt Ministru kabineta 2023. gada 15. augusta noteikumos Nr. 463 "Programmas "Iespējkapitāla ieguldījumi" īstenošanas noteikumi" (Latvijas Vēstnesis, 2023, 160. nr.; 2024, 225. nr.) šādus grozījumus:
· 1. Izteikt 22.4. apakšpunktu šādā redakcijā:
· "22.4. alkohola tirdzniecībai (Saimniecisko darbību statistiskās klasifikācijas Eiropas Kopienā 2. redakcijas 1. atjauninājuma (turpmāk – NACE 2.1. red.) klase 46.34 "Dzērienu vairumtirdzniecība", klase 47.25 "Dzērienu mazumtirdzniecība" un klase 47.92 "Specializētas mazumtirdzniecības starpniecības pakalpojumi");".
· 2. Izteikt 22.5. apakšpunktu šādā redakcijā:
· "22.5. azartspēlēm un derībām (NACE 2.1. red. 92. nodaļa "Azartspēles un derības");".
· 3. Izteikt 22.6. apakšpunktu šādā redakcijā:
· "22.6. ieroču un munīcijas tirdzniecībai (NACE 2.1. red. klase 47.63 "Sporta aprīkojuma mazumtirdzniecība");".
· 4. Papildināt ar 28.1 punktu šādā redakcijā:
· "28.1 Šo noteikumu 28. punktā minētais atbalsts tiek piešķirts mikrouzņēmumu, mazo un vidējo uzņēmumu grupas līmenī nepārsniedzot 16,5 miljoni euro atbilstoši Komisijas regulas Nr. 651/2014 4. panta 1. daļā noteiktajam."

